c0c7c6eba0005fe79e3ba79e71b280fd
Τι είναι η ενδοδαπέδια θέρμανση & πώς λειτουργεί;
-------------------------------------------------


douleutaras.gr
2020.50

Η ενδοδαπέδια θέρμανση είναι ένα από τα πιο αξιόπιστα συστήματα θέρμανσης, κατά το οποίο **ζεστό νερό θερμοκρασίας 35-45οC κυκλοφορεί μέσα σε κύκλωμα σωληνώσεων**. Το κύκλωμα ενσωματώνεται στο δάπεδο του χώρου, μετατρέποντας το ίδιο το δάπεδο σε θερμαντικό σώμα.


Η θερμότητα, **μεταδίδεται με ακτινοβολία από το δάπεδο προς το θερμαινόμενο χώρο** και από τα χαμηλότερα στρώματα στα υψηλότερα, χωρίς ισχυρά ρεύματα. Στο ύψος της κεφαλής, η θερμότητα φτάνει τους 18-30 βαθμούς Κελσίου, εξασφαλίζοντας ιδανικές συνθήκες ζεστασιάς.


Με την εγκατάσταση ενδοδαπέδιας θέρμανσης, η θερμότητα διαχέεται από το δάπεδο και ζεσταίνει τα άκρα των ιδιοκτητών και στη συνέχεια φτάνει στην οροφή. Η ενδοδαπέδια θέρμανση **προσφέρει στοχευμένη θερμότητα και ιδανικές συνθήκες**, χωρίς να γίνονται σπατάλες στην κατανάλωσή της.



b6ca9bedf088f81378a9abfa55d2cf5c
Πόσο κοστίζει η εγκατάσταση ενδοδαπέδιας θέρμανσης;
---------------------------------------------------


douleutaras.gr
2020.50

Το κόστος εργασίας για την εγκατάσταση της ενδοδαπέδιας θέρμανσης ξεκινά περίπου στα 15€/m². Εκτιμάται, ότι για μία ποιοτική ενδοδαπέδια θέρμανση, θα ξοδέψεις περίπου 40€/m² με υλικά και εργατικά, ανάλογα με τα τετραγωνικά και τις απαιτήσεις του χώρου.


Παρακάτω, ακολουθούν οι πιο καθοριστικοί παράγοντες για το κόστος ενδοδαπέδιας θέρμανσης:


#### **1. Τετραγωνικά μέτρα του χώρου**


Όπως είναι φυσικό, όσο περισσότερα τετραγωνικά μέτρα θέλεις να καλύψεις, τόσο αυξάνεται η τιμή για ενδοδαπέδια θέρμανση. Ιδανικά, εγκαθίσταται στα πρώτα στάδια κατασκευής του σπιτιού ή σε μία [γενική ανακαίνιση](https://www.douleutaras.gr/bsdir/anakainisi-spitiou/), έτσι ώστε να μην υπάρχουν πολλές ανάγκες για μερεμέτια, [αποξήλωση του δαπέδου](https://www.douleutaras.gr/bsdir/patomata/antikatastasi-kai-allagi-parke/) κτλ.


#### **2. Υλικά ενδοδαπέδιας θέρμανσης**


Το υψηλό κόστος εγκατάστασης ενδοδαπέδιας θέρμανσης, οφείλεται στη χρήση ειδικών μονωτικών υλικών για το δάπεδο, καθώς και τη στρώση ειδικού θερμομπετόν. Συγκεκριμένα:


* Οι σωλήνες κοστίζουν 0.9-1€/m²
* Το θερμομονωτικό υπόστρωμα 5-6€/m²
* Ο συλλέκτης κοστίζει περίπου 150-170€/ 50m² χώρου.


Επιπλέον, το κόστος εργασίας για την εγκατάσταση της ενδοδαπέδιας θέρμανσης είναι 10-15€/m². Δηλαδή, για ένα σπίτι 100 τετραγωνικών, το κόστος θα είναι κοντά στα 4000€.


#### **3. Είδη ενδοδαπέδιας θέρμανσης**


Το κόστος εγκατάστασης, εξαρτάται και από το είδος ενδοδαπέδιας θέρμανσης που θα επιλέξεις για το χώρο σου. Υπάρχουν δύο κατηγορίες ενδοδαπέδιας θέρμανσης:


**1. Η ηλεκτρική**, αποτελείται από ηλεκτρικές καλωδιώσεις που θερμαίνονται με ηλεκτρική ενέργεια και χρησιμοποιείται για παραγωγή θερμότητας.


**2. Η υδραυλική**, που αποτελείται από σωληνώσεις, οι οποίοι παράγουν κρύο ή ζέστη, με διοχέτευση κρύου ή ζεστού νερού αντίστοιχα. Η θερμοκρασία του νερού μπορεί να ρυθμιστεί από πολλές και διαφορετικές πηγές όπως αντλία θερμότητας, φυσικό αέριο, πετρέλαιο ή ακόμα και pellet.


Συγκριτικά μεταξύ των δύο κατηγοριών, η υδραυλική ενδοδαπέδια θέρμανση είναι αυτή που συμφέρει περισσότερο, διότι αποδίδει περισσότερη θερμότητα, με μικρότερη καύση ενέργειας. Ωστόσο, το κόστος εγκατάστασής της, είναι υψηλότερο.


** Όλες οι τιμές που αναφέρονται, είναι χωρίς ΦΠΑ.*



e60362eb742b83f24bce52fd9033688b
Με ποια συστήματα συνδυάζεται η ενδοδαπέδια θέρμανση;
-----------------------------------------------------


douleutaras.gr
2020.50

Όταν εγκαταστήσεις ενδοδαπέδια θέρμανση στο σπίτι σου, δεν χρειάζεσαι καλοριφέρ ή άλλα σώματα για να ζεστάνεις το χώρο. Το ζεστό νερό από το λέβητα σου πηγαίνει κατευθείαν στους σωλήνες στο δάπεδο και παράγεται θερμότητα. Έτσι, **η ενδοδαπέδια θέρμανση συνδυάζεται με όλα τα συστήματα**, όπως:


* Καυστήρα - λέβητα πετρελαίου
* Λέβητα φυσικού αερίου
* Αντλία θερμότητας
* Θέρμανση με ηλεκτρικό ρεύμα


